Anders Larsson Botilast

Anders Larsson Botilast (rootsi keeles Anders Larsson till Botila; soome keeles Antti Laurinpoika, Puotilan herra; surnud 1613) oli Östergötlandist pärit Rootsi sõjaväelane (rittmeister), Karl IX ja Gustav II Adolfi aegne Tallinna linnuse ja Tallinna linnuselääni asehaldur (1603–1612)Jully Ramsay, Frälsesläkter i Finland intill stora ofreden, s. 49, HELSINGFORS, FÖRLAGSAKTIEBOLAGET SÖDERSTRÖM & C:o, HELSINGFORS 1909.

1594. aastal sai ta eluaegsesse valdusse 55 taluga lääni Somero ümbruskonnast Soomes.Kimala Ramsay-suvulla (1614–1752) Sinna asutas ta Jurvala ja Härkälä mõisa (soome keeles Härkälän kartano, :fi).

Perekond
Abikaasa Brita Tönnesdotter Wildeman (surnud 1608), kes oli Viiburi asehaldur Tönne Olofsson Wildemani (umbes 1510–1584) ja Brita Henriksdotter Risbiti (umbes 1520–1592) tütar, Pernå Tjusterby mõisniku, admirali ja Nyslotti, Kexholmi ja Nöteborgi asehaldur Arvid Tönnesson Wildemani (surnud 1617) õde. Abielust sündisid:
Lars Andersson Botilast (langes 1611 Kuressaares), rittmeister, Käkisalmi asehaldur 1611. Abiellus Margareta Munckiga Fulkilast (Munck af Fulkila), kes pärast mehe surma abiellus Kristoffer Assersson Mannersköldiga (1583–1628) (Nils Assersson Mannersköldi vend)
Elin Andersdotter (surnud 1630), abiellus šotlasest Ihamäe ja Pitkäjärvi mõisniku, Rootsi rittmeister John (Hans, Johan Alexandersson) Ramsay'ga (surnud 1649), rittmeister Johan Ramsay (surnud 1648) ema. 

Viited

Välislingid
Elulugu (1922), lk. 196 Nordisk familjebok (rootsi keeles)
Vello Helk: Ilmar Arensi uurimus Kalmari sõda Eestis 1611 – 1613 saaremaa.ee
Toinen Puolan sota (1600–1629): I vaihe Sota Baltiassa (1600–1618) pohjanprikaatinkilta.fi

Kategooria:Rootsi sõjaväelased
Kategooria:Rootsi Eestimaa kubernerid
Kategooria:Surnud 1613